તૈમૂરના જન્મ બાદ કરીના કપૂર જે રીતે તુરંત કામે વળગી છે અને ઘણા જ ઓછા સમયમાં જે રીતે તે ફરી પાછી શેપમાં આવી ગઇ છે, એ જોઇને ઘણાંને આશ્ચર્ય મિશ્રિત આનંદ થયો છે. કરીનાના ફેન્સ તેના વખાણ કરતાં નથી થાકતાં. થોડા સમય પહેલાં જ તેણે વોગ માટે હોટ ફોટોશૂટ કરાવ્યું હતું, જેમાં ઘણા વખતે કરીના બિકિનીમાં જોવા મળી હતી. તેના આ ફોટોઝ સોશ્યલ મીડિયા પર ખૂબ વાયરલ થયા હતા અને દરેક એક્ટ્રેસની માફક કરીના પણ ઇન્ટરનેટ હેટર્સ અને ટ્રોલનો શિકાર બની છે.